Mladi veterani bez posla
Stopa nezaposlenosti među američkim ratnim veteranima daleko prevazilazi nacionalni prosek.
Stotine ljudi čekaju u redu na ovom sajmu radnih mesta za veterane u nadi da će pronaći posao. Neki su još u aktivnoj vojnoj službi, poput Enersta Pizonje, koji je stacioniran u Avganistanu. Ovaj sajam radnih mesta biće odlučujući faktor u njegovoj odluci da li da se ponovo prijavi za služenje ili da prekine vojničku karijeru. Više od 50 kompanija učestvuje na sajmu. Oni koji intervjuišu veterane ukazuju im veliko poštovanje, a sami veterani su ohrabreni. Majkl Sorentino je u vojsci služio ukupno 12 godina. Izgubio je posao u građevinarstvu 2008. i još od tada traži stalni posao. Nedavno mu je pomogla služba za zapošljavanje pod nazivom „Amerika radi“. „ „Amerika radi“ ima kancelarije u nekoliko američkih gradova i jedna od njihovih specijalnosti je upošljavanje veterana. Tu službu finansijski podržavaju lokalne, državne i federalna vlada. Frenk Grin je i nezaposlen i beskućnik. . U sličnoj situaciji je i Liz En Džejkobs. Kao mornarički rezervista i mlada majka, zbog nezaposlenosti je morala da svoje malo dete pošalje porodici u Trinidad i Tobago. Kaže da je na ivici da postane beskućnik. Kao rezervista, mora mesečno da prisustvuje sastanicma i da svake godine služi u aktivnoj službi nekoliko nedelja. Te obaveze – kako kaže –mogu da budu problem za potencijalne poslodavce. Li Bous je izvršna direktorka organizacije „Amerika radi“. Ona kaže da je od ključne važnosti pripremiti veterane za posao. A pošto će hiljade Amerikanaca i Amerikanki napustiti vojnu službu u narednih nekoliko godina, veliko pitanje je: Da li će za njih biti radnih mesta kada se vrate kući?